# Instrumental quirúrgic

Un instrument quirúrgic és una eina especialment dissenyada o dispositiu per a la realització d'accions específiques o aconseguir els objectius desitjats durant una operació, com ara la modificació d'un determinat òrgan o teixit biològic, o per facilitar-ne l'accés i fer-lo visible. Amb el temps, s'han inventat molts tipus diferents d'instruments i eines quirúrgiques. Alguns instruments quirúrgics estan dissenyats per a ús general en la cirurgia, mentre que altres estan dissenyats per a una acció quirúrgica específica, entre ells el fòrceps obstètric o els craniòtoms ultrasònics emprats en determinats tipus d'intervencions neuroquirúrgiques. Per tant, la nomenclatura dels instruments quirúrgics segueix certs patrons, com ara una descripció de l'acció que realitza (per exemple, bisturí -del francès bistouri= punyal-, pinça hemostàtica), el nom del seu inventor (per exemple, les tisores de Metzenbaum, l'electrocauteri de Bovie, els retractors de Farabeuf i de Nathanson, el trepant de Berengario, l'osteòtom de Bernhard Heine, el cistòtom de Canivell, les pinces i l'espèculum d'Arruga, l'agulla de Steinmann, l'espèculum palpebral de Barraquer, el drenatge de Penrose, el bípode de Draffin per amigdalectomies, el ganxo de Lambotte, el fòrceps arterial de Dunhill o el peritoneal de Mikulicz-Radecki, el fil quirúrgic de Lister, el connector de Lüer o la pinça de Kocher), el nom del centre que el va crear (tisores de Mayo) o un nom científic compost relacionat amb el procediment específic de cirurgia a realitzar (per exemple, un traqueòtom és una eina utilitzada per dur a terme una traqueotomia i un costòtom s'utilitza per seccionar costelles).
L'expressió instrumental quirúrgic és utilitzada indistintament amb la d'instruments quirúrgics, però el significat en argot mèdic del terme 'instrumentació' es refereix realment a l'activitat de proveir d'assistència a un cirurgià amb el maneig adequat dels instruments quirúrgics durant un acte operatori, per part d'un professional especialitzat (instrumentista quirúrgic), habitualment una infermera, un radiòleg o un tècnic quirúrgic diplomat (Certified Surgical Technologist) als països anglosaxons.
La majoria d'aquests instruments es fabriquen d'acer inoxidable, però també existeixen de titani, ruteni, tàntal, vitallium (una al·leació de cobalt, crom i molibdè, emprada en certs implants ortopèdics o maxil·lofacials) o alumini. El carbur de tungstè és un compost químic extraordinàriament dur utilitzat en algunes fulles de tall i puntes o branques de peces específiques. Les al·leacions de materials han de tenir propietats molt determinades per fer inalterable la qualitat de l'instrumental davant els fenòmens de corrosió causats per la sang, altres líquids corporals, les solucions de neteja o l'esterilització. Cal tenir present que els teixits corporals són un medi electrolític i que posar en contacte metalls de diferent potencial pot comportar problemes. Per això, un implant fet d'una al·leació amb base de cobalt no és compatible amb instruments fets d'al·leacions amb base de ferro i viceversa. Des de fa uns anys, es desenvolupen noves aplicacions quirúrgiques dels metalls anomenats "intel·ligents", sobretot en peces endoprotèsiques com ara els stents arterials, els implants de cirurgia ortopèdica o les eines de cirurgia laparoscòpica.

## Classificació

Hi ha diverses classes d'instruments quirúrgics:
* Pinces, com el fòrceps usat tradicionalment en obstetrícia per evitar el part prolongat o el prènsil de doble acció i baixa invasivitat tissular que s'utilitza en operacions microneuroquirúrgiques molt delicades. Alguns tipus de pinces estan dissenyats per agafar i manipular òrgans específics o una part d'ells, com ara les de Babcock (vesícula biliar, trompes de Fal·lopi), les d'Ash (septe nasal), les de Klammer (intestí) o les d'Allis (pulmó, tendons).
* Oclusors per als vasos sanguinis i altres estructures. Torniquets pneumàtics per cirurgia ortopèdica i vascular.
* Retractors, que s'utilitzen per mantenir obertes la pell, les costelles i altres teixits. A banda dels clàssics retractors de metall s'han creat retractors de plàstic d'un sol ús, reutilitzables o especialment adaptats a intervencions quirúrgiques de particular complexitat, com ara les de neurocirurgia o de cirurgia maxil·lofacial.
* Martells, distractors (elements metàl·lics dissenyats per mantenir una tracció sostinguda i gradual sobre un teixit o una estructura corporal determinada, emprats en especial per aconseguir l'osteogènesi en procediments ortopèdics), posicionadors i dispositius estereotàxics que permeten la localització de petites i profundes estructures anatòmiques -sovint intracranials- ubicant-les en els tres eixos espacials, facilitant així un accés quirúrgic segur.
* Instruments mecànics de tall (bisturís, eines per curetatge ginecològic o la pràctica de craniotomies, serres elèctriques, broques, raspes, queràtoms, trócars, bisturís harmònics -ultrasònics, per tallar i coagular alhora-, tisores quirúrgiques, gúbies, etc.). Existeixen bisturís especials de raigs gamma per intervenir tumors cerebrals sense alterar el teixit circumdant. Alguns d'ells optimitzats per la resecció de metàstasis.
* Instruments de síntesi, destinats a aproximar els teixits escindits amb la finalitat d'accelerar el procés de cicatrització. Agulles de sutura, portaagulles i passa fils són les peces més conegudes. Les agulles poden tenir el fil acoblat o no i les seves particularitats són moltes, sigui en el tipus d'ull, de cos (porció entre l'ull i la punta) o de punta (rodona, cònica, triangular, lanceolada, xata, etc.). Engrapadores endoscòpiques. Adhesius tissulars de fibrina i de cianoacrilat. Plaques, filferros i cargols per osteosíntesi (fixació de fragments d'os).
* Vacuoextractors obstètrics, dilatadors, culleres de metall i espèculs per a l'accés a llocs o incisions estretes.
* Puntes de succió i tubs d'aspiració, per extreure líquids corporals del camp quirúrgic. Es connecten a un aparell mòbil, fix o part d'un sistema central; que incorpora una bomba de buit, reguladors de potència, contenidors estancs i diversos mecanismes de seguretat. Aspiradors ultrasònics per cirurgia vascular, neurocirurgia o cirurgia plàstica.
* Dispositius de segellat, com ara grapes quirúrgiques, hidrogels segelladors elàstics basats en polímers de diferents tipus o segelladors vasculars elèctrics (LigaSure™).
* Agulles d'injecció i d'irrigació, catèters, cànules, puntes i tubs, per a la introducció de líquids. Determinats catèters estan dissenyats per la col·locació per via percutània d'implants cardíacs en casos en els que no és oportuna la cirurgia oberta. Equips per fer traqueotomies percutànies mínimament invasives.
* Dispositius elèctrics, com ara bisturís elèctrics, pinces diatèrmiques per vitrectomia, aparells d'electrocauterització, desfibril·ladors, trepants i dermàtoms (electrodermàtoms i microdermàtoms).
* Dispositius de visió i sondes d'exploració; incloent càmeres fotopletismogràfiques, llums frontals, histeroscopis, rinolaringoscopis, endoscopis de fibra òptica i sensors tàctils.
* Transportadors i aplicadors per a dispositius òptics, electrònics i mecànics.
* Disruptors de teixits per ultrasons o radiofreqüència/microones, criòtoms, osteòtoms ultrasònics i eines de tall làser.
* Dispositius de mesurament, com ara regles i peus de rei. S'han creat dispositius experimentals que combinen tècniques de visió 3D i anàlisi digital d'imatge per mesurar la deformació dels teixits i la força instrumental aplicada en intervencions de microneurocirurgia.
* Aparells d'oxigenació per membrana extracorpòria i de control del subministrament dels gasos inhalats durant l'anestèsia general, sistemes de ventilació, taules i cadires de quirofan.
* Equips quirúrgics robotitzats, com ara els sistemes quirúrgics da Vinci® (el primer fou creat l'any 2000) usats en cirurgia toràcica, urològica o ginecològica, el neuroArm (2008, inicialment dissenyat per la microcirurgia estereotàxica tumoral del cervell i després integrat en el nou sistema quirúrgic SYMBIS™), el robot Sofie (2010, Surgeon's Operating Force-feedback Interface Eindhoven), el sistema robòtic Micron d'estabilització activa manual per microcirurgia (2012), el sistema SPORT™ (2016, Single Port Orifice Robotic Technology) el sistema robòtic de cirurgia assistida ROSA™ (2019) per l'artroplàstia de genoll total o l'ús de la cirurgia transoral robòtica per tractar càncers de cap i coll.
Un aspecte a destacar en relació amb els instruments quirúrgics, és la quantitat d'interrupció corporal o de teixit traumàtic que el seu ús causa en el pacient, augmentant el risc de complicacions d'índole diversa. Termes relatius a aquesta qüestió són 'tècnica no traumàtica" i 'intervenció mínimament invasiva'. Els procediments mínimament invasius, com la cirurgia laparoscòpica, són un important avenç en la tècnica quirúrgica i els aparells emprats en aquest tipus de cirurgia (laparoscopis, toracoscopis, artroscopis o cistoscopis) es perfeccionen constantment.

## Referències

* ↑ Sheikh, S; Ganesaratnam, I; Jan, H «The birth of forceps» (en anglès). JRSM Short Rep, 2013 Jun 5; 4 (7), pp: 1-4. DOI: 10.1177/2042533313478412. PMC: 3704058. PMID: 23885296 [Consulta: 12 març 2023].
* ↑ Ruzevick, J; Raza, SM; Recinos, PF; Chaichana, K; Pradilla, G; Kim, JE; Olivi, A; et al «Technical note: Orbitozygomatic craniotomy using an ultrasonic osteotome for precise osteotomies» (en anglès). Clin Neurol Neurosurg, 2015 Jul; 134, pp: 24-27. DOI: 10.1016/j.clineuro.2015.04.005. PMC: 4696035. PMID: 25935127 [Consulta: 26 juliol 2023].
* ↑ Buraimoh, MA; Liu, JZ; Sundberg, SB; Mott, MP «Eponymous Instruments in Orthopaedic Surgery» (en anglès). Iowa Orthop J, 2017; 37, pp: 211-217. ISSN: 1541-5457. PMC: 5508296. PMID: 28852360 [Consulta: 22 octubre 2017].
* ↑ Carter, PL «The life and legacy of William T. Bovie» (en anglès). Am J Surg, 2013 Maig; 205 (5), pp: 488-491. DOI: 10.1016/j.amjsurg.2012.12.005. ISSN: 1879-1883. PMID: 23592153 [Consulta: 25 juny 2023].
* ↑ Laios, K; Androutsos, G; Zozolou, M; Generalis, G; et al «Louis Hubert Farabeuf (1841-1910). A pioneer of topographical, clinical and surgical anatomy» (en anglès). Ital J Anat Embryol, 2018 Gen; 123 1), pp: 46-50. DOI: 10.13128/IJAE-23009. ISSN: 1122-6714 [Consulta: 3 juliol 2023].
* ↑ Marudanayagam, R; Sandhu, B; Hallissey, M «Novel technique of insertion of laparoscopic Nathanson liver retractor» (en anglès). Ann R Coll Surg Engl, 2009 Nov; 91 (8), pp: 712-713. DOI: 10.1308/rcsann.2009.91.8.712. PMC: 2966260. PMID: 20069695 [Consulta: 6 gener 2023].
* ↑ Chorney, MA; Gandhi, CD; Prestigiacomo, CJ «Berengario's drill: origin and inspiration» (en anglès). Neurosurg Focus, 2014 Abr; 36 (4), pp: E7. DOI: 10.3171/2014.2.FOCUS13563. ISSN: 1092-0684. PMID: 24684339 [Consulta: 26 juliol 2023].
* ↑ Hawk, AJ «ArtiFacts: Bernhard Heine's Osteotome» (en anglès). Clin Orthop Relat Res, 2016 Maig; 474 (5), pp: 1108-1109. DOI: 10.1007/s11999-015-4658-2. PMC: 4814401. PMID: 26728518 [Consulta: 18 agost 2023].
* ↑ Guardiola, E; Baños, JE «Eponímia mèdica catalana. El cistòtom de Canivell». Annals de Medicina, 2010; 93 (2), pp: 80-83. ISSN: 2013-7109 [Consulta: 20 gener 2023].
* ↑ Guardiola, E; Baños, JE «Hermenegild Arruga i Liró: Arruga Eponyms» (en anglès). A: Catalan physicians' contributions to medicine: a historical view through eponyms, Dr. Antoni Esteve Foundation, 2021 Jul 10; Chap. 7, pp: 97-109. ISBN 978-84-947204-9-9 [Consulta: 16 juny 2023].
* ↑ Weinberg, J; Belthur, MV «The role of lateral-entry Steinmann pins in the treatment of pediatric supracondylar humerus fractures» (en anglès). J Child Orthop, 2010 Oct; 4 (5), pp: 455-459. DOI: 10.1007/s11832-010-0283-5. PMC: 2946527. PMID: 21966310 [Consulta: 12 març 2023].
* ↑ Wilde, C; Awad, M; Ross, A; Poostchi, A; Amoaku, WM «Optimisation of intravitreal injection technique using a Barraquer speculum with solid flat blade and finger stabilisation» (en anglès). Eye (Lond), 2018 Ag; 32 (8), pp: 1413-1414. DOI: 10.1038/s41433-018-0067-6. PMC: 6085320. PMID: 29520047 [Consulta: 18 agost 2023].
* ↑ Haubrich, WS «Penrose of the Penrose drain» (en anglès). Gastroenterology, 2002 Maig 1; 122 (5), pp: 1215. DOI: 10.1053/gast.2002.0050201215. ISSN: 1528-0012 [Consulta: 12 gener 2023].
* ↑ Konstantinidou, S; Ng, MMY; McCluney, N «David Alexander Draffin: An Irish ENT Surgeon and Inventor» (en anglès). Ulster Med J, 2020 Set; 89 (2), pp: 110-112. ISSN: 2046-4207. PMC: 7576395. PMID: 33093697 [Consulta: 5 agost 2023].
* ↑ Afshar, A; Steensma, DP; Kyle, RA «Albin Lambotte: Pioneer of Osteosynthesis (Bone Fixation)» (en anglès). Mayo Clin Proc, 2021 Jul; 96 (7), pp: 2012-2013. DOI: 10.1016/j.mayocp.2021.05.010. ISSN: 1942-5546. PMID: 21966310 [Consulta: 15 abril 2023].
* ↑ Vellar, IDA «Thomas Peel Dunhill, the forgotten man of thyroid surgery» (en anglès). Med Hist, 1974 Gen; 18 (1), pp: 22-50. DOI: 10.1017/s0025727300019207. PMC: 1081521. PMID: 4618582 [Consulta: 5 agost 2023].
* ↑ Kielan, W; Lazarkiewicz, B; Grzebieniak, Z; Skalski, A; Zukrowski, P «Jan Mikulicz-Radecki: one of the creators of world surgery» (en anglès). Keio J Med, 2005 Mar; 54 (1), pp: 1-7. DOI: 10.2302/kjm.54.1. ISSN: 1880-1293. PMID: 15832074 [Consulta: 3 juliol 2023].
* ↑ Barr, J «Lister's ligatures» (en anglès). J Vasc Surg, 2014 Nov; 60 (5), pp: 1383-1385. DOI: 10.1016/j.jvs.2014.04.005. ISSN: 1097-6809. PMID: 24833248 [Consulta: 18 gener 2023].
* ↑ Nie, N; Takeuchi, S «Luer-lock valve: A pre-fabricated pneumatic valve for 3D printed microfluidic automation» (en anglès). Biomicrofluidics, 2020 Ag 19; 14 (4), pp: 044115. DOI: 10.1063/5.0020531. PMC: 7440928. PMID: 32849974 [Consulta: 6 gener 2023].
* ↑ Andrén-Sandberg, Å; Gaby Mai, G «Theodor Kocher (1841-1917) - a surgical maestro» (en anglès). Dig Surg, 2001; 18 (4), pp: 311-314. DOI: 10.1159/000050158. ISSN: 1421-9883. PMID: 11528142 [Consulta: 5 gener 2023].
* ↑ Mayo Clinic Staff «History of Surgery at Mayo Clinic» (en anglès). Departments and Centers: Surgery. ART-20018236, 2017, pàgs: 4 [Consulta: 7 desembre 2015].
* ↑ Hunt, K; McGowan, S «Tracheostomy management» (en anglès). BJA Education, 2015 Abr 25; 15 (3), pp: 149–153. DOI: 10.1093/bjaceaccp/mku008. ISSN: 2058-5357 [Consulta: 5 gener 2023].
* ↑ Nemitz, R «Surgical Instrumentation: An Interactive Approach» (en anglès). Elsevier Health Sciences, 2013; Gen 30, pp: 339. ISBN 9781455707195 [Consulta: 22 octubre 2017].
* ↑ NBSTSA «CST Certification» (en anglès). Examination Review Committee, 2018, pàgs: 4 [Consulta: 14 febrer 2018].
* ↑ Tamburini, N; Grossi, W; Sanna, S; Campisi, A; Londero, F; Maniscalco, P; et al «Chest wall reconstruction using a new titanium mesh: a multicenters experience» (en anglès). J Thorac Dis, 2019 Ag; 11 (8), pp: 3459-3466. DOI: 10.21037/jtd.2019.07.74. PMC: 6753435. PMID: 31559051 [Consulta: 6 gener 2023].
* ↑ Bawale, R; Choudhry, B; Samsani, S «Mid-term outcomes of tantalum cup- a single centre study» (en anglès). Arthroplasty, 2021 Oct 9; 3 (1), pp: 42. DOI: 10.1186/s42836-021-00099-z. PMC: 8796520. PMID: 35236498 [Consulta: 6 març 2023].
* ↑ Luo, W; Zhang, H; Han, Q; Li, Z; Zhong, Z; et al «Total Talar Replacement With Custom-Made Vitallium Prosthesis for Talar Avascular Necrosis» (en anglès). Front Bioeng Biotechnol, 2022 Maig 20; 10, pp: 916334. DOI: 10.3389/fbioe.2022.916334. PMC: 9163783. PMID: 35669056 [Consulta: 7 gener 2023].
* ↑ Pacifici, L; De Angelis, F; Orefici, A; Cielo, A «Metals used in maxillofacial surgery» (en anglès). Oral Implantol (Rome), 2017 Feb 14; 9, pp: 107-111. DOI: 10.11138/orl/2016.9.1S.107. PMC: 5333745. PMID: 28280540 [Consulta: 7 gener 2023].
* ↑ Kunnasegaran, R; Chan, YH «Use of an Industrial Tungsten Carbide Drill in the Treatment of a Complex Fracture in a Patient with Severe Osteopetrosis: A Case Report» (en anglès). Malays Orthop J, 2017 Mar; 11 (1), pp: 64-67. DOI: 10.5704/MOJ.1703.007. PMC: 5393118. PMID: 28435578 [Consulta: 7 gener 2023].
* ↑ Brophy, T; Srodon, PD; Briggs, C; Barry, P; et al «Quality of surgical instruments» (en anglès). Ann R Coll Surg Engl, 2006 Jul; 88 (4), pp: 390-393. DOI: 10.1308/003588406X98621. PMC: 1964625. PMID: 16834861 [Consulta: 6 març 2023].
* ↑ Tarniţă, D; Tarniţă, DN; Bîzdoacă, N; Mîndrilă, I; Vasilescu, M «Properties and medical applications of shape memory alloys» (en anglès). Rom J Morphol Embryol, 2009; 50 (1), pp: 15-21. ISSN: 2066-8279. PMID: 19221641 [Consulta: 17 maig 2023].
* ↑ Rodríguez, A; Barroso, P; Olmo, A; Yúfera, A «Bioimpedance Sensing of Implanted Stent Occlusions: Smart Stent» (en anglès). Biosensors (Basel), 2022 Jun 15; 12 (6), pp: 416. DOI: 10.3390/bios12060416. PMC: 9221340. PMID: 35735563 [Consulta: 7 gener 2023].
* ↑ Ledet, EH; Liddle, B; Kradinova, K; Harper, S «Smart implants in orthopedic surgery, improving patient outcomes: a review» (en anglès). Innov Entrep Health, 2018; 5, pp: 41-51. DOI: 10.2147/IEH.S133518. PMC: 6145822. PMID: 30246037 [Consulta: 2 abril 2023].
* ↑ Machado, LG; Savi, MA «Medical applications of shape memory alloys» (en castellà). Braz J Med Biol Res, 2003 Jun; 36 (6), pp: 683-691. DOI: 10.1590/S0100-879X2003000600001. ISSN: 1414-431X [Consulta: 29 octubre 2017].
* ↑ Patel, RR; Murphy, DJ «Forceps delivery in modern obstetric practice» (en anglès). BMJ, 2004 Maig 29; 328 (7451), pp: 1302-1305. DOI: 10.1136/bmj.328.7451.1302. PMC: 420176. PMID: 15166069 [Consulta: 20 juny 2025].
* ↑ Wierzbicki, V; Pesce, A; Caruso, R «Gripping forceps "double action" for micro-neurosurgery» (en anglès). G Chir, 2017 Set-Oct; 37 (5), pp: 224. DOI: 10.11138/gchir/2016.37.5.224. PMC: 5256906. PMID: 28098060 [Consulta: 20 juny 2025].
* ↑ Laios, K «Professor William Wayne Babcock (1872-1963) and His Innovations in Surgery» (en anglès). Surg Innov, 2018 Oct; 25 (5), pp: 536-537. DOI: 10.1177/1553350618781618. ISSN: 1553-3514. PMID: 29909745 [Consulta: 4 gener 2023].
* ↑ Thiagarajan, B; Ulaganathan, V «Fracture Nasal Bones» (en anglès). Otolaryngol Online J, 2013; 3 (1), pp: 1-16. ISSN: 2250-0359 [Consulta: 16 juny 2023].
* ↑ Parada, SA; Dilisio, MF; Miller, LR; Higgins, LD «Long head of the biceps tendon Allis clamp evaluation technique» (en anglès). Arthrosc Tech, 2014 Ag 4; 3 (4), pp: e491-e493. DOI: 10.1016/j.eats.2014.05.003. PMC: 4175553. PMID: 25276608 [Consulta: 19 febrer 2018].
* ↑ Lucena, MJ; Ciampi, JJ; Díaz, FJ; Servent, P; Lanciego, C «Embolización de la arteria renal utilizando el dispositivo de oclusión vascular Amplatzer tipo IV: Indicaciones y resultados obtenidos con base en nuestra experiencia» (en castellà). Intervencionismo, 2017 Abr 25; 17 (3), pp: 85-91. ISSN: 2530-1209 [Consulta: 27 octubre 2017].
* ↑ Scheidmann, R; Paul, T; Sigler, M «Transcatheter atrial septal defect closure in an infant (body weight 6.4 kg) using the GORE CARDIOFORM septal occluder (GCSO)» (en anglès). Mol Cell Pediatr, 2017 Nov 3; 4 (1), pp: 9. DOI: 10.1186/s40348-017-0077-7. PMC: 5670092. PMID: 29101573 [Consulta: 19 febrer 2018].
* ↑ Sadri, A; Braithwaite, IJ; Abdul-Jabar, HB; Sarraf, KM «Understanding of intra-operative tourniquets amongst orthopaedic surgeons and theatre staff--a questionnaire study» (en anglès). Ann R Coll Surg Engl, 2010 Abr; 92 (3), pp: 243-245. DOI: 10.1308/003588410X1251883644060. PMC: 3080086. PMID: 20223078 [Consulta: 19 juliol 2023].
* ↑ Eyers, P; Ashley, S; Scott, DJ «Tourniquets in arterial bypass surgery» (en anglès). Eur J Vasc Endovasc Surg, 2000 Ag; 20 (2), pp: 113-117. DOI: 10.1053/ejvs.2000.1140. ISSN: 1532-2165. PMID: 10942682 [Consulta: 19 juliol 2023].
* ↑ Steele, PRC; Curran, JF; Mountain, RE «Current and future practices in surgical retraction» (en anglès). Surgeon, 2013 Des; 11 (6), pp: 330-337. DOI: 10.1016/j.surge.2013.06.004. ISSN: 1479-666X. PMID: 23932799 [Consulta: 2 març 2023].
* ↑ Ito, H; Bessho, S; Nakamura, B; Toba, S; et al «Transmitral extraction of a huge left ventricular mural thrombus using a novel mitral leaflet retractor» (en anglès). Clin Case Rep, 2022 Feb 20; 10 (2), pp: e05427. DOI: 10.1002/ccr3.5427. PMC: 8859405. PMID: 35369383 [Consulta: 2 març 2023].
* ↑ Herrera, SR; Shin, JH; Chan, M; Kouloumberis, P; et al «Use of transparent plastic tubular retractor in surgery for deep brain lesions: a case series» (en anglès). Surg Technol Int, 2010 Abr; 19, pp: 47-50. ISSN: 1090-3941. PMID: 20437344 [Consulta: 12 febrer 2018].
* ↑ Mommaerts, MY «Le Fort I-Type Osteotomy Retractor» (en anglès). Craniomaxillofac Trauma Reconstr, 2017 Des; 10 (4), pp: 323-324. DOI: 10.1055/s-0036-1592097. PMC: 5669993. PMID: 29109845 [Consulta: 9 abril 2023].
* ↑ Matar, HE; Kay, P; Morlock, M; Board, TN «The hammer: instrument of Thor (and orthopaedic surgeons)» (en anglès). BMJ, 2019 Des 16; 367, pp: l6648. DOI: 10.1136/bmj.l6648. ISSN: 1756-1833. PMID: 31843758 [Consulta: 18 febrer 2023].
* ↑ Patel, PK «Distraction Osteogenesis» (en anglès). Medscape. WebMD LLC, 2015; Gen 6, pàgs: 4 [Consulta: 29 desembre 2017].
* ↑ Ohayon, S; Tsao, DY «MR-guided stereotactic navigation» (en anglès). J Neurosci Methods, 2012 Mar 15; 204 (2), pp: 389-397. DOI: 10.1016/j.jneumeth.2011.11.031. PMC: 8204678. PMID: 22192950 [Consulta: 9 abril 2023].
* ↑ Picard, C; Olivier, A; Bertrand, G «The first human stereotaxic apparatus. The contribution of Aubrey Mussen to the field of stereotaxis» (en anglès). J Neurosurg, 1983 Oct; 59 (4), pp: 673-676. Arxivat de l'original el 29 de març 2018. DOI: 10.3171/jns.1983.59.4.0673. ISSN: 0022-3085. PMID: 6350539 [Consulta: 29 desembre 2017].
* ↑ Ochsner, J «Surgical Knife» (en anglès). Tex Heart Inst J, 2009; 36 (5), pp: 441-443. PMC: 2763477. PMID: 19876423 [Consulta: 27 octubre 2017].
* ↑ Cooper, DB; Menefee, GW «Dilation and Curettage» (en anglès). StatPearls [Internet]. StatPearls Publishing LLC, 2022 Mar 9; NBK568791 (rev), pàgs: 20. PMID: 33760550 [Consulta: 5 gener 2023].
* ↑ Chaddad-Neto, F; Campos Filho, JM; Dória-Netto, HL; Faria, MH; et al «The pterional craniotomy: tips and tricks» (en anglès). Arq Neuropsiquiatr, 2012 Set; 70 (9), pp: 727-732. DOI: 10.1590/s0004-282x2012000900015. ISSN: 1678-4227. PMID: 22990732 [Consulta: 26 juliol 2022].
* ↑ Latabi, AF; Palmero, X «Genital strangulation caused by metal ring successfully removed using electric saw» (en anglès). Urol Case Rep, 2020 Jun 27; 33, pp: 101317. DOI: 10.1016/j.eucr.2020.101317. PMC: 7573845. PMID: 33102019 [Consulta: 6 gener 2022].
* ↑ Pandey, RK; Panda, SS «Drilling of bone: A comprehensive review» (en anglès). J Clin Orthop Trauma, 2013 Mar; 4 (1), pp: 15-30. DOI: 10.1016/j.jcot.2013.01.002. PMC: 3880511. PMID: 26403771 [Consulta: 6 gener 2022].
* ↑ Zucchini, S; Brancatelli, S; Piccinato, A; Marcuzzo, AV; et al «Evaluation of Surgical Outcome in Rhinoplasty: A Comparison Betwteen Rasp and Osteotome in Dorsal Hump Removal» (en anglès). Ear Nose Throat J, 2021 Set; 100 (Supl 5), pp: 436S-442S. DOI: 10.1177/0145561319883529. ISSN: 1942-7522. PMID: 31637952 [Consulta: 16 gener 2023].
* ↑ Swan, RJ; Byrd, JM; Bettis, DI; Olson, RJ «Comparing consistency of clear corneal incisions using a traditional diamond keratome and a newly designed diamond keratome» (en anglès). Clin Ophthalmol, 2015 Jul 31; 9, pp: 1399-1404. DOI: 10.2147/OPTH.S87508. PMC: 4527567. PMID: 26261415 [Consulta: 12 gener 2023].
* ↑ Fernández-Lobato, R; Ruiz de Adana-Belbel, JC; López-Herrero, J; Limones-Esteban, M «Uso del trocar óptico en laparoscopia» (en castellà). Cir Esp, 2004 Gen; 75 (1), pp: 49. DOI: 10.1016/S0009-739X(04)72274-5. ISSN: 1578-147X [Consulta: 5 gener 2023].
* ↑ Fritz, DK; Matthews TW; Chandarana, SP; Nakoneshny, SC; Dort, JC «Harmonic scalpel impact on blood loss and operating time in major head and neck surgery: a randomized clinical trial» (en anglès). J Otolaryngol Head Neck Surg, 2016 Nov 8; 45 (1), pp: 58. DOI: 10.1186/s40463-016-0173-z. PMC: 5100249. PMID: 27821144 [Consulta: 27 octubre 2017].
* ↑ Sakamoto, A «Usage of a curved chisel when resecting osteochondroma in the long bone» (en anglès). Clin Orthop Surg, 2013 Mar; 5 (1), pp: 87-88. DOI: 10.4055/cios.2013.5.1.87. PMC: 3582876. PMID: 23463849 [Consulta: 16 gener 2023].
* ↑ Sadik, ZHA; Hanssens, PEJ; Verheul, JB; Beute, GN; et al «Gamma knife radiosurgery for recurrent gliomas» (en anglès). J Neurooncol, 2018 Des; 140 (3), pp: 615-622. DOI: 10.1007/s11060-018-2988-0. PMC: 6267255. PMID: 30191361 [Consulta: 7 gener 2023].
* ↑ Johnson, PB; Monterroso, MI; Yang, F; Mellon, E «Optimization of the prescription isodose line for Gamma Knife radiosurgery using the shot within shot technique» (en anglès). Radiat Oncol, 2017 Nov 25; 12 (1), pp: 187. DOI: 10.1186/s13014-017-0919-4. PMC: 5702131. PMID: 29178912 [Consulta: 9 gener 2018].
* ↑ Rose, J; Tuma, F «Sutures And Needles» (en anglès). StatPearls [Internet]. StatPearls Publishing LLC, 2022 Set 1; NBK539891 (rev), pàgs: 14. PMID: 30969713 [Consulta: 6 gener 2023].
* ↑ Cordero, I «Inspecting and unbending surgical needle holders» (en anglès). Community Eye Health, 2013; 26 (81), pp: 17. ISSN: 1993-7288. PMC: 3678315. PMID: 23840088 [Consulta: 3 febrer 2023].
* ↑ Katsuhara, T; Otani, N; Yamamuro, S; Kajimoto, R; Hirayama, K; et al «Novel threading device for central dural tenting sutures: Technical note» (en anglès). Int Neurosurg, 2021 Set; 25, pp: 101199. DOI: 10.1016/j.inat.2021.101199. ISSN: 2214-7519 [Consulta: 3 febrer 2023].
* ↑ Hernández, C; Jiménez, R; Busto, MJ; Zabaleta, J; et al «Manual sobre suturas, ligaduras, nudos y drenajes para médicos residentes» (en castellà). Hospital Donostia. Osakidetza, 2007; Set, pàgs: 19 D.L SS 1051-2007 [Consulta: 29 octubre 2017].
* ↑ Kuthe, A; Haemmerle, A; Ludwig, K; Falck, S; Hiller, W; Mainik, F; Freys, S; Dubovoy, L; et al «Multicenter prospective evaluation of a new articulating 5-mm endoscopic linear stapler» (en anglès). Surg Endosc, 2016 Maig; 30 (5), pp: 1883-1893. DOI: 10.1007/s00464-015-4406-4. PMC: 4848340. PMID: 26208498 [Consulta: 8 maig 2023].
* ↑ Ceylan, SM; Erdoğan, C; Sozen, T; Kanmaz, MA; Disikirik, I; et al «The Fibrin Glue Application Enhances Surgical Success Rate in Endonasal Endoscopic Dacryocystorhinostomy With Lacrimal Sac Preservation» (en anglès). Ear Nose Throat J, 2021 Set; 100 (Supl 5), pp: 483S-488S. DOI: 10.1177/0145561319882123. ISSN: 1942-7522. PMID: 31625404 [Consulta: 31 gener 2023].
* ↑ Machin, M; Liu, C; Coupland, A; Davies, AH; Thapar, A «Systematic review of the use of cyanoacrylate glue in addition to standard wound closure in the prevention of surgical site infection» (en anglès). Int Wound J, 2019 Abr; 16 (2), pp: 387-393. DOI: 10.1111/iwj.13044. PMC: 7948799. PMID: 30515975 [Consulta: 31 gener 2023].
* ↑ Stefani, A; Tormen, F; Scamporlino, A; Natali, P; et al «Surgical stabilization of severe flail chest with Judet and Sanchez-Lloret plates. A case report» (en anglès). Int J Surg Case Rep, 2021 Abr; 81, pp: 105805. DOI: 10.1016/j.ijscr.2021.105805. PMC: 8039542. PMID: 33774448 [Consulta: 19 gener 2023].
* ↑ Nowotny, J; Bischoff, F; Ahlfeld, T; Goronzy, J; et al «Biomechanical comparison of bi- and tricortical k-wire fixation in tension band wiring osteosynthesis» (en anglès). Eur J Med Res, 2019 Oct 8; 24 (1), pp: 33. DOI: 10.1186/s40001-019-0392-7. PMC: 6781390. PMID: 31594540 [Consulta: 19 gener 2023].
* ↑ Feng, X; Luo, Z; Li, Y; Yao, Y; et al «Fixation stability comparison of bone screws based on thread design: buttress thread, triangle thread, and square thread» (en anglès). BMC Musculoskelet Disord, 2022 Ag 30; 23 (1), pp: 820. DOI: 10.1186/s12891-022-05751-6. PMC: 9426233. PMID: 36042443 [Consulta: 19 gener 2023].
* ↑ Putta, LV; Spencer, JP «Assisted vaginal delivery using the vacuum extractor» (en anglès). Am Fam Physician, 2000 Set 15; 62 (6), pp: 1316-1320. ISSN: 1532-0650. PMID: 11011860 [Consulta: 6 març 2023].
* ↑ Ogura, T; Uba, Y; Tomita, M; Yamamura, M; Nishikawa, H «Endoscopic ultrasound-guided transgastric pyogenic liver abscess drainage using a drill dilator» (en anglès). Endoscopy, 2023 Gen 16; 55 (S01), pp: E342-E343. DOI: 10.1055/a-1990-0798. ISSN: 1438-8812. PMID: 36646118 [Consulta: 20 gener 2023].
* ↑ Acharya, MN; Uchimie, C; Bahrami, T «Using a surgical spoon for safe thoracotomy closure in minimally invasive direct coronary artery bypass surgery» (en anglès). Ann R Coll Surg Eng, 2017 Maig; 99 (5), pp: 415. DOI: 10.1308/rcsann.2016.0365. ISSN: 1478-7083. PMID: 27976914 [Consulta: 20 gener 2023].
* ↑ Kadıoğlu, S; Ögenler, O; Uzel, İ «A Classical Wooden Vaginal Speculum Mentioned in Old Medical Manuscripts» (en anglès). Arch Iran Med, 2017 Mar; 20 (3), pp: 193-195. Arxivat de l'original el 23 d’octubre 2017. ISSN: 1029-2977. PMID: 28287815 [Consulta: 22 octubre 2017].
* ↑ Wang, J; Yang, L; Ma, M; Li, G; Xu, S; Li, Q; et al «Development and Application of a No-Clog Surgical Suction Tip Using 3D Printing Technology» (en anglès). Med Sci Monit, 2018 Set 25; 24, pp: 6765-6773. DOI: 10.12659/MSM.909900. PMC: 6180918. PMID: 30251710 [Consulta: 18 gener 2023].
* ↑ WHO «Aspirator» (en anglès). Global Medical Device Nomenclature Agency, 2011; GMDN 10217, pàgs: 1 [Consulta: 12 febrer 2018].
* ↑ Shibuya, T; Watanabe, KI; Nakamura, T; Fujimura, H; et al «Endarterectomy Using the Lateral Approach with an Ultrasonic Surgical Aspirator Device for Heavily Calcified Peripheral Arterial Occlusive Disease» (en anglès). Ann Vasc Dis, 2019 Jun 25; 12 (2), pp: 216-221. DOI: 10.3400/avd.oa.19-00017. PMC: 6600106. PMID: 31275477 [Consulta: 9 juliol 2023].
* ↑ Henzi, S; Krayenbühl, N; Bozinov, O; Regli, L; Stienen, MN «Ultrasonic aspiration in neurosurgery: comparative analysis of complications and outcome for three commonly used models» (en anglès). Acta Neurochir (Wien), 2019 Oct; 161 (10), pp: 2073-2082. DOI: 10.1007/s00701-019-04021-0. PMC: 6739453. PMID: 31377957 [Consulta: 9 juliol 2023].
* ↑ Montagne, W; Wang, RC «Cowden Syndrome Case Report: Use of an Ultrasonic Surgical Aspirator for Cosmetic Removal of Lip Hamartomas» (en anglès). Cureus, 2022 Oct 2; 14 (10), pp: e29839. DOI: 10.7759/cureus.29839. PMC: 9625556. PMID: 36337787 [Consulta: 9 juliol 2023].
* ↑ Amano, H; Miyake, K; Hinoki, A; Yokota, K; Kinoshita, F; et al «Novel zinc alloys for biodegradable surgical staples» (en anglès). World J Clin Cases, 2020 Feb 6; 8 (3), pp: 504-516. DOI: 10.12998/wjcc.v8.i3.504. PMC: 7031837. PMID: 32110659 [Consulta: 19 gener 2023].
* ↑ Annabi, N; Yue, K; Tamayol, A; Khademhosseini, A «Elastic sealants for surgical applications» (en anglès). Eur J Pharm Biopharm, 2015 Set; 95 (Pt A), pp: 27-39. DOI: 10.1016/j.ejpb.2015.05.022. PMC: 4591192. PMID: 26079524 [Consulta: 14 juliol 2023].
* ↑ Hefni, MA; Bhaumik, J; El-Toukhy, T; Kho, P; et al «Safety and efficacy of using the LigaSure vessel sealing system for securing the pedicles in vaginal hysterectomy: randomised controlled trial» (en anglès). BJOG, 2005 Mar; 112 (3), pp: 329-33. DOI: 10.1111/j.1471-0528.2004.00325.x. ISSN: 1471-0528. PMID: 15713149 [Consulta: 7 desembre 2015].
* ↑ Xin, M; Wang, L; Tian, X; Hou, D; et al «Double Distal Perfusion Catheters for Severe Limb Ischemia on the IABP Side in Patients Who Received Femoro-Femoral VA-ECMO With IABP» (en anglès). Front Med (Lausanne), 2021 Ag 25; 8, pp: 692399. DOI: 10.3389/fmed.2021.692399. PMC: 8424002. PMID: 34513867 [Consulta: 6 gener 2022].
* ↑ Roberts, BC; Rini, C; Klug, R; Sherman, DB; et al «Novel cannula design improves large volume auto-injection rates for high viscosity solutions» (en anglès). Drug Deliv, 2022 Des; 29 (1), pp: 43-51. DOI: 10.1080/10717544.2021.2018069. PMC: 8725910. PMID: 34962225 [Consulta: 6 gener 2023].
* ↑ Kirkup, J «Surgical history. The history and evolution of surgical instruments. VIII. Catheters, hollow needles and other tubular instruments» (en anglès). Ann R Coll Surg Engl, 1998 Mar; 80 (2), pp: 81–90. PMC: 2503006. PMID: 9623369 [Consulta: 28 octubre 2017].
* ↑ Hellhammer, K; Zeus T; Balzer J; van Hall, S; et al «Safety and Efficacy of Percutaneous Mitral Valve Repair Using the MitraClip® System in Patients with Diabetes Mellitus» (en anglès). PLoS One, 2014 Nov 6; 9 (11), pp: e111178. DOI: 10.1371/journal.pone.0111178. PMC: 4222883. PMID: 25375257 [Consulta: 14 febrer 2018].
* ↑ Matsumoto, H; Ohnishi, M; Wakai, A; Hirose, T; Mori, N; et al «Safe tracheostomy: blunt puncture and dilation after minimal surgical exposure of the trachea (BPAD tracheostomy)» (en anglès). Clin Case Rep, 2015 Oct; 3 (10), pp: 773-776. DOI: 10.1002/ccr3.340. PMC: 4614636. PMID: 26509003 [Consulta: 26 març 2023].
* ↑ van Overdam, K; Pawiroredjo, J; Jiawan, D; Manning, S «First-in-human study of the safety, effectiveness and ease of use of the intra-ocular diathermy forceps during vitrectomy» (en anglès). Acta Ophthalmol, 2019 Des; 97 (8), pp: e1150-e1151. PMID: 31087488. DOI: 10.1111/aos.14134. PMC: 6900103 [Consulta: 18 febrer 2023].
* ↑ Yada, Y; Sakate, Y; Kawamura, Y «Submucosal electrocoagulation for prolapsed hemorrhoids:a new operative approach to hemorrhoidal varices» (en anglès). Acta Med Okayama, 2010 Des; 64 (6), pp: 359-365. ISSN 0386-300X. DOI: 10.18926/AMO/41321. PMID: 21173805 [Consulta: 8 febrer 2023].
* ↑ Pavlović, A; Kalezić, N; Trpković, S; Sekulić, A; Marinković, O «Cardiac arrest and cardiopulmonary resuscitation in the operating room» (en anglès). Srpski Arhiv Za Celokupno Lekarstvo, 2017 Des 8; 146, pp: 1-10. DOI: 10.2298/SARH171110204P. ISSN: 2406-0895 [Consulta: 13 febrer 2023].
* ↑ Fan, MQ; Hua, J; Huang, JF «Twisting Steel Wires with a Drill: A New Surgical Technique» (en anglès). Orthop Surg, 2019 Abr; 11 (2), pp: 330-332. DOI: 10.1111/os.12457. PMC: 6594510. PMID: 30972913 [Consulta: 8 febrer 2023].
* ↑ Diab, F; Valentín-Gamazo, L; Zaragoza Casares, P «Injertos. A: Cirugía básica de anejos oculares» (en castellà). Ediciones Díaz de Santos, 1999 Jul 7, pp: 129-142 ISBN 9788479784058 [Consulta: 22 octubre 2017].
* ↑ Ameer, F; Singh, AK; Kumar, S «Evolution of instruments for harvest of the skin grafts» (en anglès). Indian J Plast Surg, 2013 Gen; 46 (1), pp: 28-35. DOI: 10.4103/0970-0358.113704. PMC: 3745118. PMID: 23960303 [Consulta: 8 desembre 2015].
* ↑ Kirkup, J «The history and evolution of surgical instruments. IV Probes and their allies» (en anglès). Ann R Coll Surg Engl, 1985 Gen; 67 (1), pp: 56-60. PMC: 2498212. PMID: 3881078 [Consulta: 28 octubre 2017].
* ↑ Trumpp, A; Lohr, J; Wedekind, D; Schmidt, M; Burghardt, M; et al «Camera-based photoplethysmography in an intraoperative setting» (en anglès). Biomed Eng Online, 2018 Mar 14; 17 (1), pp: 33. DOI: 10.1186/s12938-018-0467-7. PMC: 5853087. PMID: 29540189 [Consulta: 26 gener 2023].
* ↑ Forrester, JA; Torgeson, K; Weiser, TG «Minimum Specifications for a Lifebox Surgical Headlight for Resource-Constrained Settings» (en anglès). JAMA Surg, 2018 Nov 14; 154 (1), pp: 80-82. DOI: 10.1001/jamasurg.2018.4205. ISSN: 2168-6254. PMID: 30427987 [Consulta: 26 gener 2023].
* ↑ Rudić-Biljić-Erski, I; Vasiljević, M; Rakić, S; Mihajlović, S; et al «Hysteroscopy - history and development» (en anglès). Srp Arh Celok Lek, 2019 Maig-Jun 30; 147 (5-6), pp: 375-379. DOI: 10.2298/SARH180720001R. ISSN: 2406-0895 [Consulta: 18 febrer 2023].
* ↑ Mistry, R; Russell, RV; Walker, N; Ofo, E «The single-use rhinolaryngoscope: an evaluation and cost comparison» (en anglès). J Laryngol Otol, 2020 Set 28; 134 (9), pp: 1-8. DOI: 10.1017/S0022215120001656. PMC: 7576370. PMID: 32985399 [Consulta: 18 febrer 2023].
* ↑ Muldoon, TJ; Roblyer, D; Williams, MD; Stepanek, VMT; et al «Noninvasive imaging of oral neoplasia with a high-resolution fiber-optic microendoscope» (en anglès). Head Neck, 2012 Mar; 34 (3), pp: 305-312. DOI: 10.1002/hed.21735. PMC: 3078517. PMID: 21413101 [Consulta: 6 gener 2023].
* ↑ Othman, W; Lai, ZHA; Abril, C; Barajas-Gamboa, JS; Corcelles, R; et al «Tactile Sensing for Minimally Invasive Surgery: Conventional Methods and Potential Emerging Tactile Technologies» (en anglès). Front Robot AI, 2022 Gen 7; 8, pp: 705662. DOI: 10.3389/frobt.2021.705662. PMC: 8777132. PMID: 35071332 [Consulta: 12 febrer 2023].
* ↑ Radiological Society of North America «Ablación por radiofrecuencia (ARF)/Ablación por microondas (AMO) de tumores hepáticos» (en castellà). RadiologyInfo, 2017; 15 Ag, pàgs: 11 [Consulta: 22 desembre 2015].
* ↑ Wu, L; Wang, S «Effect of Ultrasonic Osteotome on Therapeutic Efficacy and Safety of Spinal Surgery: A System Review and Meta-Analysis» (en anglès). Comput Math Methods Med, 2022 Ag 29; 2022, pp: 9548142. DOI: 10.1155/2022/9548142. PMC: 9444428. PMID: 36072771 [Consulta: 6 març 2023].
* ↑ Amini-Nik, S; Kraemer, D; Cowan, ML; Gunaratne, K; et al «Ultrafast Mid-IR Laser Scalpel: Protein Signals of the Fundamental Limits to Minimally Invasive Surgery» (en anglès). PLoS One, 2010 Set 28; 5 (9), pii: e13053. DOI: 10.1371/journal.pone.0013053. PMC: 2946918. PMID: 20927391 [Consulta: 22 octubre 2017].
* ↑ Jägersberg, M; Kosterhon, M; Ringel, F «Caliper navigation for craniotomy planning of convexity targets» (en anglès). PLoS One, 2021 Maig 20; 16 (5), pp: e0251023. DOI: 10.1371/journal.pone.0251023. PMC: 8136664. PMID: 34014940 [Consulta: 26 gener 2023].
* ↑ Giannarou, S; Ye, M; Gras, G; Leibrandt, K; et al «Vision-based deformation recovery for intraoperative force estimation of tool-tissue interaction for neurosurgery» (en anglès). Int J Comput Assist Radiol Surg, 2016 Jun; 11 (6), pp: 929-936. DOI: 10.1007/s11548-016-1361-z. PMC: 4893380. PMID: 27008473 [Consulta: 9 gener 2018].
* ↑ Suk, P; Šrámek, V; Čundrle Jr, I «Extracorporeal Membrane Oxygenation Use in Thoracic Surgery» (en anglès). Membranes (Basel), 2021 Maig 31; 11 (6), pp: 416. DOI: 10.3390/membranes11060416. PMC: 8227574. PMID: 34072713 [Consulta: 4 març 2023].
* ↑ Skalec, T; Górecka-Dolny, A; Zieliński, S; Gibek, M; Gibek, M; et al «Comparison of anaesthetic gas consumption and stability of anaesthesia using automatic and manual control over the course of anaesthesia» (en anglès). Anaesthesiol Intensive Ther, 2017; 49 (1), pp: 34-39. DOI: 10.5603/AIT.2017.0008. ISSN: 1731-2531. PMID: 28362031 [Consulta: 4 març 2023].
* ↑ Liu, Z; Liu, H; Yin, H; Rong, R; et al «Prevention of surgical site infection under different ventilation systems in operating room environment» (en anglès). Front Environ Sci Eng, 2021; 15 (3), pp: 36. DOI: 10.1007/s11783-020-1327-9. PMC: 7453373. PMID: 32874704 [Consulta: 18 febrer 2023].
* ↑ Park, JH; Mun, JH; Shin, DS; Kim, BT «Novel Hybrid Operating Table for Neurovascular Treatment» (en anglès). Turk Neurosurg, 2019; 29 (5), pp: 793-797. DOI: 10.5137/1019-5149.JTN.19723-16.2. ISSN: 1019-5149. PMID: 28481391 [Consulta: 29 gener 2023].
* ↑ Kim, FJ; Sehrt, DE; Molina, WR; Huh, JS; et al «Initial experience of a novel ergonomic surgical chair for laparoscopic pelvic surgery» (en anglès). Int Braz J Urol, 2011 Jul-Ag; 37 (4), pp: 455-460. DOI: 10.1590/s1677-55382011000400003. ISSN: 1677-6119. PMID: 21888696 [Consulta: 29 gener 2023].
* ↑ George, EI; Brand, TC; LaPorta, A; Marescaux, J; Satava, RM «Origins of Robotic Surgery: From Skepticism to Standard of Care» (en anglès). JSLS, 2018 Oct-Des; 22 (4), pp: e2018.00039. DOI: 10.4293/JSLS.2018.00039. PMC: 6261744. PMID: 30524184 [Consulta: 15 abril 2023].
* ↑ Lane, T «A short history of robotic surgery» (en anglès). Ann R Coll Surg Engl, 2018 Maig; 100 (Supl 6), pp: 5-7. DOI: 10.1308/rcsann.supp1.5. PMC: 5956578. PMID: 29717892 [Consulta: 26 febrer 2023].
* ↑ Bodner, J; Wykypiel, H; Wetscher, G; Schmid, T «First experiences with the da Vinci™ operating robot in thoracic surgery» (en anglès). Eur J Cardiothorac Surg, 2004 Maig; 25 (5), pp: 844-851. DOI: 10.1016/j.ejcts.2004.02.001. ISSN: 1873-734X. PMID: 15082292 [Consulta: 18 abril 2023].
* ↑ Villavicencio Mavrich, H «Cirugía laparoscópica avanzada robótica Da Vinci: origen, aplicación clínica actual en Urología y su comparación con la cirugía abierta y laparoscópica» (en castellà). Actas Urol Esp, 2006 Gen; 30 (1), pp: 1-12. DOI: 10.1016/s0210-4806(06)73389-7. ISSN: 1699-7980. PMID: 16703723 [Consulta: 17 maig 2023].
* ↑ Advincula, AP «Surgical techniques: robot-assisted laparoscopic hysterectomy with the da Vinci™ surgical system» (en anglès). Int J Med Robot, 2006 Des; 2 (4), pp: 305-311. DOI: 10.1002/rcs.111. ISSN: 1478-5951. PMID: 17520648 [Consulta: 18 abril 2023].
* ↑ Maddahi, Y; Zareinia, K; Gan, LS; Sutherland, C; et al «Treatment of Glioma Using neuroArm Surgical System» (en anglès). Biomed Res Int, 2016 Maig 24; 2016, pp: 9734512. DOI: 10.1155/2016/9734512. PMC: 4895046. PMID: 27314044 [Consulta: 7 juny 2023].
* ↑ Guo, Z; Leong, MCW; Su, H; Kwok, KW; et al «Techniques for Stereotactic Neurosurgery: Beyond the Frame, Toward the Intraoperative Magnetic Resonance Imaging-Guided and Robot-Assisted Approaches» (en anglès). World Neurosurg, 2018 Ag; 116, pp: 77-87. DOI: 10.1016/j.wneu.2018.04.155. ISSN: 1878-8750. PMID: 29730102 [Consulta: 7 juny 2023].
* ↑ van den Bedem, LJM «Realization of a demonstrator slave for robotic minimally invasive surgery -Tesi doctoral-» (en anglès). Technische Universiteit, Eindhoven, 2010, Set 22, pàgs: 199 ISBN 978-90-386-2300-9. DOI: 10.6100/IR684835 [Consulta: 29 desembre 2017].
* ↑ Maclachlan, RA; Becker, BC; Cuevas Tabarés, J; Podnar, GW; et al «Micron: an Actively Stabilized Handheld Tool for Microsurgery» (en anglès). IEEE Trans Robot, 2012 Feb 1; 28 (1), pp: 195-212. DOI: 10.1109/TRO.2011.2169634. PMC: 3459596. PMID: 23028266 [Consulta: 28 desembre 2017].
* ↑ Beall, A «Titan Medical installs first SPORT Surgical System in feasibility, validation studies» (en anglès). The Robot Report, 2017; Set 19, pàgs: 2 [Consulta: 29 desembre 2017].
* ↑ Batailler, C; Hannouche, D; Benazzo, F; Parratte, S «Concepts and techniques of a new robotically assisted technique for total knee arthroplasty: the ROSA knee system» (en anglès). Arch Orthop Trauma Surg, 2021 Des; 141 (12), pp: 2049-2058. DOI: 10.1007/s00402-021-04048-y. ISSN: 1434-3916. PMID: 34255173 [Consulta: 7 maig 2023].
* ↑ Bekeny, JR; Ozer, E «Transoral robotic surgery frontiers» (en anglès). World J Otorhinolaryngol Head Neck Surg, 2016 Jul 6; 2 (2), pp: 130-135. DOI: 10.1016/j.wjorl.2016.05.001. PMC: 5698526. PMID: 29204557 [Consulta: 28 maig 2023].
* ↑ Mella, MH; Chabrillac, E; Dupret-Bories, A; Mirallie, M; Vergez, S «Transoral Robotic Surgery for Head and Neck Cancer: Advances and Residual Knowledge Gaps» (en anglès). J Clin Med, 2023 Mar 16; 12 (6), pp: 2303. DOI: 10.3390/jcm12062303. PMC: 10056198. PMID: 36983308 [Consulta: 28 maig 2023].
* ↑ Shaydakov, ME; Tuma, F «Operative Risk» (en anglès). StatPearls [Internet]. StatPearls Publishing LLC, 2022 Maig 9; NBK532240 (rev), pàgs: 8. PMID: 30335273 [Consulta: 26 febrer 2023].
* ↑ Gaillard, M; Tranchart, H; Lainas, P; Dagher, I «New minimally invasive approaches for cholecystectomy: Review of literature» (en anglès). World J Gastrointest Surg, 2015 Oct 27; 7 (10), pp: 243-248. DOI: 10.4240/wjgs.v7.i10.243. PMID: 26523212 [Consulta: 8 desembre 2015].
* ↑ Katz, J; Hua, H; Lee, S; Nguyen, M; Hamilton, A «A dual-view multi-resolution laparoscope for safer and more efficient minimally invasive surgery» (en anglès). Sci Rep, 2022 Nov 2; 12 (1), pp: 18444. DOI: 10.1038/s41598-022-23021-2. PMC: 9630421. PMID: 36323802 [Consulta: 6 gener 2022].
* ↑ Li, KK; Wang, YJ; Liu, XH; Guo, W «Thoracoscopic-laparoscopic esophagectomy and two-field lymph node dissection» (en anglès). J Thorac Dis, 2019 Jun; 11 (6), pp: 2571-2575. DOI: 10.21037/jtd.2019.05.80. PMC: 6626804. PMID: 31372295 [Consulta: 5 gener 2022].
* ↑ Kachi, T; Shitara, H; Ichinose, T; Sasaki, T; et al «Arthroscope-assisted reduction of humeral head impression fracture: a case report» (en anglès). J Surg Case Rep, 2022 Nov 26; 2022 (11), pp: rjac476. DOI: 10.1093/jscr/rjac476. PMC: 9701557. PMID: 36452285 [Consulta: 5 gener 2022].
* ↑ Yoshioka, T; Kawakita, M; Kameoka, H «Cystoscope-Assisted Laparoscopic Enucleation of a Large Progressive Bladder Leiomyoma» (en anglès). J Endourol Case Rep, 2019 Ag 30; 5 (3), pp: 120-123. DOI: 10.1089/cren.2019.0015. PMC: 7383470. PMID: 32775643 [Consulta: 5 gener 2022].
* ↑ Yamamoto, M; Zaima, M; Yamamoto, H; Harada, H; Kawamura, J; et al «New laparoscopic procedure for left-sided pancreatic cancer-artery-first approach laparoscopic RAMPS using 3D technique» (en anglès). World J Surg Oncol, 2017 Des 2; 15 (1), pp: 213. DOI: 10.1186/s12957-017-1284-3. PMC: 5712113. PMID: 29197396 [Consulta: 19 febrer 2018].
* ↑ Linsky, PL; Wei, B «Training in robotic thoracic surgery» (en anglès). J Vis Surg, 2018 Gen 4; 4, pp: 1. DOI: 10.21037/jovs.2017.12.12. PMC: 5803121. PMID: 29445587 [Consulta: 19 febrer 2018].

## Bibliografia

* Basozabal Zamakona, Begoña; Durán Díaz de Real, Mª Angeles. Manual de enfermería quirúrgica (en castellà). Hospital de Galdakao. Osakidetza, 2003 Nov; pàgs: 191, D.L SA-1268-2003 [Consulta: 27 octubre 2017]. Disponible a: https://www.fundacionsigno.com/bazar/1/HGaldakaomanual_de_enfermeria_quirurgica.pdf
* Fuller, Joanna Kotcher; Fuller, Joanna Ruth. Surgical Technology: Principles and Practice (en anglès). Saunders Elsevier, 2010; pàgs: 1128. ISBN 9781416060352 [Consulta: 5 gener 2023].
* Leong, Florence; Garbin, Nicolo; Di Natali, Christian; Mohammadi, Alireza; Thiruchelvam, Dhan; et al. Magnetic Surgical Instruments for Robotic Abdominal Surgery (en anglès). IEEE Rev Biomed Eng, 2016; 9; pp: 66-78. PMID: 26829803. DOI 10.1109/RBME.2016.2521818 [Consulta: 18 febrer 2023].
* Sheth, Kunj R.; Koh, Chester J. The Future of Robotic Surgery in Pediatric Urology: Upcoming Technology and Evolution Within the Field (en anglès). Front Pediatr, 2019 Jul 2; pp: 259. PMID: 31312621. DOI 10.3389/fped.2019.00259 [Consulta: 3 juliol 2023].
* Lee, Dongheon; Yu, Hyeong Won; Kwon, Hyungju; Kong, Hyoun-Joong; et al. Evaluation of Surgical Skills during Robotic Surgery by Deep Learning-Based Multiple Surgical Instrument Tracking in Training and Actual Operations (en anglès). J Clin Med, 2020 Jun 23; 9 (6); pp: 1964. PMID: 32585953. DOI 10.3390/jcm9061964 [Consulta: 5 gener 2023].
* Braun, Dennis; Weik, David; Elsner, Sophia; Hunger, Sandra; et al. Position Control and Force Estimation Method for Surgical Forceps Using SMA Actuators and Sensors (en anglès). Materials (Basel), 2021 Set 6; 14 (17); pp: 5111. PMID: 34501197. DOI 10.3390/ma14175111 [Consulta: 6 gener 2023].
* Calò, Pietro Giorgio; Catena, Fausto; Corsaro, Daniele; Costantini, Luigia; et al. Guidelines for improvement of the procedural aspects of devices and surgical instruments in the operating theatre (en anglès). Front Surg, 2023 Jun 14; 10; pp: 1183950. PMID: 37389104. DOI 10.3389/fsurg.2023.1183950 [Consulta: 14 juliol 2023].

## Enllaços externs

* Passing Surgical Instruments SurgTech Academy. 2018 Feb (anglès)
* Basic Surgical Instruments With Names And Uses Surgical Knowledge. 2020 Abr (anglès)